**3. melléklet az 1/2020. (I.30.) önkormányzati rendelethez**

## A Képviselő-testület polgármesterre átruházott hatáskörei

* + - 1. A Képviselő-testület a céltartalékokkal való rendelkezés jogát a költségvetési rendeletben meghatározott kivételekkel a polgármesterre ruházza;
			2. A feladatmutató csökkenéséről a költségvetési szerv vezetője haladéktalanul köteles a polgármestert tájékoztatni. A polgármester a feladatmutató-csökkenésre jutó kiadási előirányzat zárolásáról azonnal intézkedik, és a soron következő ülésen tájékoztatja a Képviselő-testületet.
			3. Az önkormányzat költségvetési rendeletében meghatározott felhalmozási célra tervezett előirányzatai között a polgármester a rendeletben meghatározott célok feladatok tekintetében a kötelezettségvállalást megelőzően jogosult az előirányzatokat módosítani. Az előirányzat átcsoportosításokat a költségvetési rendelet soron következő módosításakor a költségvetési rendeletben át kell vezetni.
			4. Az önkormányzat Képviselő-testülete a Polgármester számára biztosítja az önálló jogi személyiségű önkormányzat kiadásainak kiemelt előirányzatai közötti előirányzat átcsoportosítást a Hivatal pénzügyi vezetőjének ellenjegyzése mellett.
			5. Feladat elmaradás esetén a polgármester a személyi juttatást és az ehhez kapcsolódó munkaadói járulékokat zárolja.
			6. Az önkormányzat átmenetileg szabad pénzeszköz hasznosítására a polgármester jogosult. A polgármester jogosult az átmenetileg szabad pénzeszköz betétként történő lekötésére, illetve az államilag garantált hitelviszonyt megtestesítő értékpapír megszerzésére a tárgyévi költségvetésről szóló rendeletben meghatározottak szerint.
			7. A Polgármester dönt az önkormányzati tulajdonú ingatlanokra vonatkozó és az Önkormányzatot egyéb ingatlanok tekintetében megillető fellebbezésről és a fellebbezési jogról való lemondásról;
			8. A Polgármester dönt a közterületen, a HÉSZ szerint közlekedési célra fenntartott területen, valamint önkormányzati tulajdonú közművagyonon történő építés esetén a tulajdonosi hozzájárulás megadásáról;
			9. A Polgármester dönt az önkormányzati közművagyonba tartozó közmű, továbbá közcélú villamos, távhő-, gáz- és távközlési célú vezeték építése esetén a tulajdonosi hozzájárulás megadásáról,
			10. A Polgármester dönt az Önkormányzat által alapított jelzálogjog és elidegenítési és terhelési tilalom feloldásáról, valamint törléséről.
			11. A Polgármester dönt a közös tulajdon esetén a tulajdonostársat, társasház és lakásszövetkezet esetében a külön tulajdoni illetőség tulajdonosát megillető jogok gyakorlásáról és kötelezettségek teljesítéséről, költségvetési forrást nem igénylő kérdésekben és a jogszabály által előírt beépítési kötelezettség meghosszabbításáról és törléséről.
			12. A Polgármester dönt a százezer forintot meg nem haladó értékű követelés esetén a követelés elengedéséről;
			13. Az Önkormányzat tulajdonában lévő közterületeken, azok alatt vagy felett lévő közművek és közcélú távközlési eszközök, egyéb vezetékes létesítmények létesítésével, bővítésével és áthelyezésével kapcsolatos megállapodás megkötése és az ellenérték megállapítása a Polgármester hatáskörébe tartozik.
			14. A Polgármester dönt a gazdasági társaságok legfőbb szervének hatáskörébe tartozó önkormányzat vagyonrendeletében meghatározott kérdésekben.
			15. A Polgármester dönt az önkormányzat vagyonrendelete alapján a tulajdonosi hozzájárulás megadásáról a vagyonkezelési tevékenység körében felmerülő bármely hatósági engedélyhez kötött tevékenység esetén a vagyonkezelő kérelme alapján.
			16. A Polgármester dönt az önkormányzat vagyonrendeletében a vagyonkezelési szerződéssel összefüggően megállapított önkormányzati ellenőrzési jogkör gyakorlása során.
			17. A Polgármester dönt a lakásépítési, vásárlási támogatással érintett, jelzáloggal terhelt lakásingatlan további megterheléséhez, esetleges szükséges ranghely cseréhez – felújításhoz, korszerűsítéshez, építkezés befejezéséhez, meglévő hitel kiváltásához szükséges bankkölcsön felvétele esetén kérelem alapján.
			18. A Polgármester dönt a támogatási szerződés módosításáról a támogatott írásbeli kérelmére, amennyiben az a támogatás összegét nem érinti.
			19. A Polgármester dönt a települési támogatás megállapításával, megszüntetésével, a jogosulatlanul és rosszhiszeműen felvett támogatás és kamata visszafizetésre kötelezéssel és a visszafizetési kötelezettség csökkentésével, elengedésével, vagy annak részletekben történő megfizetés engedélyezésével kapcsolatos eljárásban.
			20. A Polgármester dönt a rendkívüli települési támogatás megállapításával kapcsolatos eljárásban.
			21. A Polgármester dönt a települési szilárd hulladék közszolgáltatási díj megfizetésére vonatkozó támogatás megállapításával kapcsolatos eljárásban.
			22. A Polgármester dönt a köztemetés elrendelésével, a költségek hagyatéki teherkénti bejelentésével, az eltemettetésre köteles személy köztemetés költségeinek megtérítésére kötelezéssel és az alóli mentességgel kapcsolatos eljárásban.
			23. Az önkormányzati fenntartású intézmény vezetője felett az egyéb munkáltatói jogokat a polgármester gyakorolja.
			24. A közterület-használati engedély kiadása a polgármester hatáskörébe tartozik.
			25. A polgármester közérdekből a közterület- használati engedély érvényességének szünetelését rendelheti el.
			26. A polgármester az eredeti állapot helyreállítására vonatkozó kötelezettség teljesítésére a közterület-használat jellegétől függő, de legfeljebb 15 napos halasztást adhat a jogosult kérelmére.
			27. A közterület-használati díj megfizetése alóli mentesség fennállásáról, valamint kedvezményről és fizetési halasztásról, amely legfeljebb 6 hónapra adható különös méltánylást érdemlő esetekben kérelemre a polgármester átruházott hatáskörben dönt.
			28. A közterület használati szabályok megsértőivel szemben indult önkormányzati hatósági eljárás során, átruházott hatáskörében a polgármester jár el.
			29. A helyi jelentőségű védett természeti területen a járművek behajtási engedélyéről átruházott hatáskörben a polgármester dönt.
			30. A polgármester településképi véleményt ad ki a főépítész szakmai állásfoglalása alapján, a településképi véleményezési eljárásról szóló önkormányzati rendelet szerint.
			31. A településképi bejelentési eljárásról szóló önkormányzati rendelet szerinti településképi bejelentési eljárást a polgármester folytatja le.
			32. A Polgármester dönt a születési támogatás megállapításával az életkezdési önkormányzati támogatás, az étkezési térítési díj kifizetés megállapításával, megszüntetésével nyújtott megállapításával kapcsolatos eljárásokban.
			33. A Polgármester a helyi népszavazás elrendelésére irányuló állampolgári kezdeményezést késve nyújtották be, vagy az aláírások ellenőrzésének eredményeként a helyi választási bizottság azt állapította meg, hogy az érvényes aláírások száma nem éri el az e rendeletben meghatározott számot, a kezdeményezést elutasítja,
			34. A Polgármester a díszsírhelyet a díszpolgári cím birtokosának, vagy az elhunyt törvényes örököseinek javaslata alapján jelöli ki az adományozás írásba foglalása mellett; dönt a gazdátlan sírjel értékesítéséről.
			35. A Polgármester a magántulajdonú ingatlanon álló fák tekintetében gyakorolja a fakivágás engedélyezése és fa pótlási kötelezés tekintetében felmerülő a döntési hatásköröket.
			36. A Polgármester tulajdonosi hozzájárulást ad az önkormányzati tulajdonú ingatlanokkal kapcsolatos építésügyi és más hatósági eljárásokban. Az önkormányzati tulajdonú ingatlanok értéknövelő beruházásival és felújításaival kapcsolatban szükségessé váló tulajdonosi hozzájárulás kiadásához a Képviselő-testület jóváhagyása is szükséges.
			37. A Polgármester dönt a helyi közutak forgalmi rendjének kialakításáról.
			38. A Képviselő–testület eltérő eseti döntésének hiányában, a polgármester dönt az eljárás megkezdésekor a közbeszerzési értékhatárt el nem érő jogi személyiségű önkormányzat beszerzési eljárásaiba bevont ajánlattevők személyéről, a beszerzési eljárás eredményességéről, és nyerteséről.
			39. A polgármester a levegőtisztaság-védelmi kötelezettség megszegőit helyreállításra, vagy a mindenkori helyreállítási költségek megfizetésre kötelezi a Környezetvédelmi Alap javára.
			40. A polgármester a belterületi ingatlantulajdonost kötelezi az ingatlan rendbetételére;
			41. A polgármester a helyi lakásépítés és vásárlás támogatásáról szóló 4/2001. (IV.01.) önkormányzati rendeleten belül a helyi lakásépítés és vásárlás meghatározott eseteiben a támogatás felhasználásának igazolására nyitva álló határidőt indokolt esetben egy alkalommal 30 nappal meghosszabbíthatja, a kamatmentes kölcsöntörlesztést kérelemre 6 hónapra felfüggesztheti.
			42. Az önkormányzat tulajdonában álló lakások és helyiségek bérletére és elidegenítésére vonatkozó egyes szabályokról 15 /2019. (VIII.29.) önkormányzati rendelete alapján az önkormányzat tulajdonában álló lakásokkal kapcsolatos bérbeadói jogosítványok közül a polgármester hatáskörébe tartozik:

42.1. a bérlő szerződésszegő magatartása esetén a lakásbérleti szerződés felmondása,

42.2. a jogosult felhívása bérlőkijelölésre, és a bérbeadás feltételeinek meghatározására,

42.3. kivételesen, az eset összes körülményeinek figyelembe vételével, egyedi mérlegelés alapján – pályázaton kívül - dönthet önkormányzati lakás bérbeadásáról átmeneti elhelyezés céljából az üresen álló bérlakás állomány terhére.

* + - 1. A közterületek használatáról és használatuk rendjéről szóló 30/2017. (XII.15.) önkormányzati rendelet szerint a polgármester hatáskörébe tartozik:

43.1. a Szent Erzsébet liget teljes területén a rendeletben meghatározott körben közterület használati engedélykiadása,

43.2. az évet meghaladó kivételes közterület használati engedély kiadása,

43.4. a közterület-használati hozzájárulással összefüggő önkormányzati hatósági ügyben hatósági döntési jogkör gakorlása

43.5. a közterület-használati díj megfizetése alóli mentesség fennállásáról, valamint kedvezményről és fizetési halasztásról, díjfizetési kötelezettség törléséről

43.6. az eredeti állapot helyre állítási kötelezettséget megszegőkkel szemben szankciók alkalmazásáról, önkormányzati hatósági ügyben hatósági döntési jogkör gyakorlása.

* + - 1. A Polgármester a város címeréről és zászlójáról valamint Balatonalmádi város névhasználatának rendjéről szóló 24/2008. (XII.05.) önkormányzati rendeleten belül engedélyezi a város címerének használatát, valamint dönt a „Balatonalmádi” név felvételét, használatát lehetővé tevő engedély kiadásáról, visszavonásáról;
			2. Az útépítési együttműködésről szóló 26/2010. (X.29.) önkormányzati rendeleten belül a polgármester dönt az építési hozzájárulás kivetéséről és annak részletekben történő megfizetésének engedélyezéséről.
			3. A taxiállomás létesítéséről és igénybevételének rendjéről szóló önkormányzati rendeleten belül a taxiállomás használatára vonatkozó használati engedélyt a polgármester adja ki.
			4. A polgármester dönt az egyéb közmű-hozzájárulás (csatorna, víz, gáz) részletfizetési kérelemről, halasztási kérelemről, vagy a hozzájárulás megfizetésének elengedésről.
			5. Dönt a Bursa Hungarica Felsőoktatási Önkormányzati Ösztöndíjpályázatok tartalmi és formai értékeléséről, kibocsátja a hiánypótlási felhívásokat.[[1]](#footnote-1)
1. Beiktatta a 26/2020. (X.29.) önkormányzati rendelet 3. § (2) bekezdése. Hatályos: 2020. október 30. napjától. [↑](#footnote-ref-1)